kardosdrur/scandi-wiki huggingface dataset:
Indore

Indore er en by i Indien. Byen ligger i delstaten Madhya Pradesh. Indore er den største by i delstaten og har  indbyggere. Byen er dermed blandt verdens 150 største byer. Indore har en del bomuldsindustri, cementindustri og papirindustri. Byen har mange flotte paladser. Indore blev grundlagt i 1700-tallet af officer Malhar Rao Holkar. Byen var hovedstad i fyrstendømmet Indore fra 1818—1948. I 1818 kom byen under britisk kontrol.

Referencer 

 
Byer i Madhya Pradesh
Chiesi Farmaceutici

Chiesi Farmaceutici S.p.A. er en italiensk medicinalvirksomhed, som blev grundlagt i 1935 og har ca. 3.500 medarbejdere med i hovedsæde i Parma)
virksomheden havde en omsætning på 749 millioner € (2008) hvilket er en stigning på 14,1% i forhold til 2007.

Patenter 
Firmaet har 550 patenter internationalt og beskæftiger omkring 300 videnskabsfolk i forskningscentre i Parma, Paris og Rockville i USA.

Produkter 
Produkterne er primært indenfor neurologi, infektion og luftvejssygdomme.

Prisstigninger 
I 2014 fik Chiesi eneret til at markedsføre en form for medicin, der hjælper for tidligt fødte spædbørn med at trække vejret. Pga. dette monopol er priserne på dette præparat steget med hele 4000 %. Fordi det er meget almindeligt, at for tidligt fødte børn har svært ved at trække vejret selv, skal mange af disse børn have det såkaldte koffeincitratspræparat. Chiesi har udnyttet en del af lovgivningen, der havde til hensigt at "tilgodese de firmaer, der har store udgifter forbundet med udviklingen af lægemidler." Men Chiesi har ikke selv udviklet, denne form for medicin, som ifølge dr.dk er relativt simpel at fremstille. Denne eneret har firmaet i 10 år på et europæiske marked og pga. denne eneret, kan Chiesi holde andre firmaer væk og dermed opnå et monopol. Prisstigningen, som Chiesi har lavet, betyder, at fem "ampuller med 100 milligram koffeincitrat 800 kroner. Før kunne samme mængde koffeincitrat købes til 20 kroner." Fordi at denne form for medicin er livsvigtig for disse børn, er i hvert fald én afdeling i Danmark nødsaget til at bruge en halv million årligt af deres medicinbudget på dette præparat, hvor afdelingen før bruge omtrent 20.000 kr. årligt. Dette er ud af et medicinbudget på ca. en million kroner. Firmaet ønsker dog ikke at fortælle, hvorfor de har sat prisen op, selvom firmaet ikke selv har stået for at udvikle præparatet.

Noter

Ekstern henvisning 
 Chiesis officielle internationale hjemmeside (på engelsk)

Etableret i 1935
Lægemiddelvirksomheder fra Italien
Nagpur

Nagpur er en by i Indien. Byen ligger i delstaten Maharashtra i det centrale Indien. Nagpur ligger ved floden Nag og 700 km nordøst for Mumbai. Nagpur har omkring  indbyggere. Byen er den 13. største i Indien og blandt Verdens 140 største byer. Omkring halvdelen af byens indbyggere taler sproget Marathi.

Historie 
Byen blev grundlagt i starten af 1700-tallet af Bhakt Buland, fyrste af Gonddynastiet. I 1740-tallet tog Marathadynastiet kontrollen over Nagpur, og briterne erobrede byen i 1817. I 1861 blev Nagpur hovedstad i den britiske Central Provins, og i 1867 blev der bygget jernbane til byen. Etter at Indien blev selvstændigt, mistede Nagpur status som hovedstad. Byens universitet blev grundlagt i 1923.

Erhverv 
Byen har glasværk, væverier, bomuldsindustri og en del maskinindustri. Nagpur er også centrum for handel, dyrkning af appelsiner og et trafikalt knudepunkt.

Referencer

Eksterne henvisninger 

 
Byer i Maharashtra
The Naked

The Naked var et københavnsk indie-rock orkester som eksisterede fra slutningen af 1980'erne og gik i opløsning i 1999. Orkesteret startede som Naked Lunch, optrådte senere under navnet Naked for at ende som The Naked.

The Naked introducerede den eksperimentelle, støjende og forvrængede lyd fra den daværende amerikanske og britiske indierock til den Københavnske musikscene, inspireret af post-punk bands som Sonic Youth, Swans, My Bloody Valentine og Loop. Senere bevægede bandet sig i en mere introvert retning.

Bandets andet album, Pass Out, var produceret af Chris Brokaw fra Come og Codeine. The Naked spillede sammen med Come på bandets nordeuropæiske tourne i 1998. Steen Jørgensen (Sort Sol) sang lead-vokal på en sang fra bandets 1997 EP, Some Kind Of Beautiful. 

Efter opløsningen forsatte de fleste medlemmer i Ensemble Orlando.

Diskografi 
 All The Good Things Are Gone (CD, 1994, AGM Music)
 Pass Out (CD, 1996, Crunchy Frog)
 Some Kind Of Beautiful (10" EP, 1997, Crunchy Frog)
 How Could One Ever Think Anything's Permanent (CD, 1999, Purderous Magina Records)

Opsamlinger 
 Children Of The Night – a Roky Erickson tribute (LP, 1997)
 A Decade Of Crunchy Frog Music  (2xCD, 2004, Crunchy Frog)

Eksterne henvisninger 
 

Indierockgrupper fra Danmark
Musikgrupper opløst i 1999
Rockgrupper fra Danmark
Musikgrupper fra 1989
Blue Army

Blue Army er navnet på en uofficiel hooligangruppe der støtter superligaholdet Lyngby BK i Kongens Lyngby, Nordsjælland. Gruppen kaldes også Lyngbys Fineste eller Lyngbys Finest. Gruppen tæller omkring 70-100 fuldgyldige medlemmer samt en række hangarounds. Gruppen dyrker den engelske casualskultur der bygger på dyrt engelsk modetøj som Fred Perry, Henri Lloyd, Stone Island og Burberry. Gruppen er kendt for at være særdeles ekstreme og en af Danmarks voldeligeste hooligangrupper.

Aktiviteter

Danmarks største sag om hooliganvold 
Den 29. september 2007 stod Blue Army bag planlægningen af hvad der endte med at blive til den hidtil største sag om fodboldvold i Danmark. 
Forud for superligakampen mellem FCK og Lyngby BK havde Blue Army-fans ligget på lur omkring Svane Pub ved Svanemøllen Station som er et kendt tilholdssted for FCK-fans. Pludselig angriber Blue Army-fans, men Politiet havde fået tip og greb derfor hurtigt ind. Slagsmålet varede i 20 sekunder hvorefter 31 Lyngby-fans og 10 FCK-fans blev anholdt. 22 Lyngby-fans blev sigtet for grov vold imens FCK-fansene blev tildelt en administrativ bøde. Alle Lyngby fans blev senere frikendt i Byretten pga. manglende beviser. Sidenhen blev samtlige 22 fans dømt ved Østre Landsret for overtrædelse af paragraf 134a, som benyttes ved grovere uroligheder og gadeoptøjer.

Relation til Hells Angels 
I marts 2009 kom det på baggrund af ny banderapport fra Rigspolitiet frem at personer fra AK81 i Lyngby og Blue Army var blevet observeret sammen til fester. Politiet teori er, at Hells Angels og AK81 har skabt en relation til Blue Army med henblik på at rekruttere nye medlemmer til AK81.

Se også 

 Hooliganisme i Danmark

Referencer

Eksterne henvisninger 
Video om Blue Army på YouTube 
Politi: Blue Army fra Lyngby er hooligans 
Blue Army sættes i forbindelse med Hells Angels

Sport i Kongens Lyngby
Fodboldfanklubber
Fodboldkultur
Nicolai Henrik Tuxen

Nicolai Henrik Tuxen (29. august 1785 i Ringkøbing – 17. december 1844 i København) var en dansk søofficer, søn af kaptajnløjtnant Elias Tuxen (24. november 1755 – 16. januar 1807) og Birgitte Regine f. Thielo (9. februar 1754 – 29. oktober 1828), bror til Peder Mandrup og Søren Ludvig Tuxen, far til præsten Laurits Regner Tuxen, svigerfar til forfatterinden Fanny Tuxen.

Som kadet valgtes Tuxen til legekammerat for prins Christian Frederik, og under Slaget på Reden 2. april 1801 gjorde han tjeneste på en af kanonbådene. 1803 udnævntes han til sekondløjtnant, 1809 til premierløjtnant, 1815 til kaptajnløjtnant, 1825 til orlogskaptajn og 1838 til kommandørkaptajn.

Da Tuxens farende periode faldt i en tid, hvor landet var i krig med England, kom han til at deltage i en del interessante træfninger; 1807 var han med Briggen «Fama» i Østersøen, Aaret efter førte han Kanonbaaden «Duntzfeldt» i Store Bælt, underlagt Kapitajnlieutenant Schønheyder, 20. Juni bestod han en ærefuld Kamp med 2 engelske Brigger, og 2. Avg. deltog han i Erobringen af den engelske Brig «The Tigress».

1809 havde Tuxen kommandoen over 5 kanonbåde ved Fladstrand, og med disse erobrede han 2. september den engelske brig The Minx ved Skagen. 1810 førte han en Lugger i Lieutenant Skibsteds Flotille paa Jyllands Østkyst; 7. Juli førte Englænderne med stor Overmagt et Angreb mod denne Styrke og tog efter en haard Kamp T. til Fange, men han løslodes dog kort efter.

1811 var han ansat ved Roflotillen i Korsør, 1812 blev han Kadetofficer og Lærer i Sømandskab, 1814 Indrulleringsofficer i Varde, 1815 Inspektionsofficer ved Reberbanen paa Holmen og 1819 Chef for samme; fra 1832-37 bestyrede han tillige Sejldugsfabrikken i Nyboder. Ved Reduktionen 1841 erholdt T. Afsked; han var derefter Medlem af Bestyrelsen for det kongl. oktr. Søassuranceselskab.

Tuxen blev 5. Jan. 1810 gift med Anne Kirstine Fogtmann (f. 5. Marts 1788 d. 5. Nov. 1858), Datter af Justitsraad, By- og Herredsfoged Laurits F. og Cathrine f. Brorson. 1810 blev Tuxen Ridder af Dannebrog.

Søofficerer fra Danmark
Riddere af Dannebrog
Personer i Englandskrigene fra Danmark-Norge
Danskere i 1800-tallet
Personer fra Ringkøbing
Nicolai Henrik
Personer i Dansk Biografisk Leksikon
John Barnes

John Charles Bryan Barnes (MBE) (født 7. november 1963 i Kingston, Jamaica) er en jamaicansk-født tidligere engelsk fodboldspiller, og senere træner, der spillede som midtbanespiller. Han var på klubplan primært tilknyttet de engelske klubber Watford og Liverpool. Med Liverpool vandt han både to engelske mesterskaber og to FA Cup-titler.

Barnes blev desuden noteret for 79 kampe og elleve scoringer for Englands landshold. Han repræsenterede landet ved VM i 1986, EM i 1988 og VM i 1990.

Efter at have indstillet sin aktive karriere forsøgte Barnes sig som træner, og har blandt andet stået i spidsen for den skotske storklub Celtic F.C. og Jamaicas landshold.

Titler 

First Division
 1988 og 1990 med Liverpool F.C.

FA Cup
 1989 og 1992 med Liverpool F.C.

Football League Cup
 1995 med Liverpool F.C.

Charity Shield
 1989, 1990 og 1991 med Liverpool F.C.

Eksterne henvisninger 

 Soccerbase.com spillerinfo 
 Footballdatabase.eu spillerinfo

Fodboldspillere fra England
Fodboldspillere fra Watford F.C.
Fodboldspillere fra Liverpool F.C.
Fodboldspillere fra Newcastle United F.C.
Fodboldspillere fra Charlton Athletic F.C.
Fodboldtrænere fra England
Personer tildelt Member of the Order of the British Empire
Personer fra Kingston
Deltagere ved verdensmesterskabet i fodbold 1986
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Steve McMahon

Stephen Joseph "Steve" McMahon (født 20. august 1961 i Liverpool, England) er en tidligere engelsk fodboldspiller, og senere træner, der spillede som midtbanespiller. Han var på klubplan tilknyttet begge hans hjembys to store klubber, Everton og Liverpool i hjemlandet, samt Aston Villa, Manchester City og Swindon. Med Liverpool var han blandt andet med til at vinde tre engelske mesterskaber og to FA Cup-titler.

McMahon blev desuden noteret for 17 kampe for Englands landshold. Han repræsenterede sit land ved EM i 1988 og VM i 1990.

I sine fire år hos Swindon var McMahon samtidig spillende manager. Efterfølgende var han manager for Blackpool og australske Perth Glory.

Titler 

First Division
 1986, 1988 og 1990 med Liverpool F.C.

FA Cup
 1986 og 1989 med Liverpool F.C.

Charity Shield
 1987, 1989, 1990 og 1991 med Liverpool F.C.

Eksterne henvisninger 
 Soccerbase.com spillerinfo 
 Footballdatabase.eu spillerinfo

Fodboldspillere fra England
Fodboldspillere fra Everton F.C.
Fodboldspillere fra Aston Villa F.C.
Fodboldspillere fra Liverpool F.C.
Fodboldspillere fra Manchester City F.C.
Fodboldspillere fra Swindon Town F.C.
Fodboldtrænere fra England
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Dracula (bog fra 1897)

Dracula er navnet på den irske forfatter Abraham "Bram" Stokers gyserroman, der omhandler vampyrgreven Dracula, der har sit slot i Transsylvanien. Bogen blev udgivet i 1897 og er genskrevet for alle aldersgrupper af forskellige redaktører. Bram Stoker baserede Grev Dracula på Vlad 3., prins af Valakiet (også kendt som Vlad Spidderen), der var en ondsindet person, som var både prins og greve i sit eget slot i Transsylvanien, der i dag er en del af Rumænien.

Bram Stoker tilbragte mange af sine sommerferier i Whitby i Yorkshire. En del af romanen er skrevet her, ligeledes er en del af handlingen i romanen henlagt til Whitby.

Plot 
Romanen bliver fortalt, som var det de forskellige personers dagbøger, breve og udklippede avisartikler, der refereres.

Hovedpersonen er grev Dracula, der med kløgt og snilde narrer en række personer til at hjælpe sig til England for at hærge landet og få sin blodtørst stillet og samtidig få sig en stor hær af vampyrer. Han sniger sig om bord på et skib, der skal fra Transsylvanien til England gemt i en trækasse med transsylvansk muldjord. Ofrene har kun én mand at gå til for at hente hjælp, og det er professor/doktor Abraham Van Helsing, der ved meget om det overnaturlige og kender alle måder at slå vampyrer ihjel på.

Filmatiseringer 
Romanen er blevet filmatiseret i utallige vampyrfilm, og er en af de oftest filmatiserede romaner. 

Romaner fra Irland
Litteratur i 1897
Yorkshire
Københavns Skiklub

Københavns Skiklub er en skiklub for både eliteløbere og motionister.

Klubben har aktive inden for alle skidiscipliner: alpint, langrend, rulleski, telemark og snowboard.

Klubbens udøvere er på grund af det danske klima nødsaget til at træne på ski i Norge og Sverige. Klubbens bedste udøvere er tilknyttet Dansk Skiforbunds træningscenter i Norge, hvor de bor en stor del af året. 

Klubben præparerer et net af løjper i Gribskov og Jonstrup Vang ved Hareskoven i tilfælde at tilstrækkelige snemængder og afholder siden 2008 Gribskov Rendet.

Eremitageløbet blev afholdt for første gang i 1969, og siden har omkring en halv million løbere gennemført løbet i Dyrehaven. Løbet er Danmarks største enkeltdags motionsløb og verdens ældste. 
Initiativtagerne var Peter Schnohr og Richard Larsen. 
Løbet afholdes i et samarbejde mellem B.T., Københavns IF og Københavns Skiklub.

Af nu aktive atleter fra KS kan nævnes:
 Bjørn Fisker 
 Sophie Fjellvang-Sølling 
 Jonas Thor Olsen 
 Anja Bolbjerg
 Julie Wendel Lundholdt

Eksterne kilder/henvisninger 
 Københavns Skiklub

Skiklubber i Danmark
Skiklub
Etableret i 1892
Cybook Opus

Cybook Opus er en dedikeret letvægts-e-bogslæser fra det franske firma Bookeen. Cybook Opus kommer med en 5" skærm, den fylder 151 × 108 × 10 mm (HxLxB) og vejer 150 g. I Danmark distribueres den igennem Gyldendal, som har solgt den gennem sin netboghandel siden foråret 2010.

Skærmen på Cybook Opus leveres med en opløsning på 600 x 800 i 200 dpi og i 4 gråtoner. Bookeen benytter sig af "E Ink" teknologi, som skaber en papirlignende kontrast og gør at man kan læse på skærmen selv i direkte sollys. Det genopladelige og udskiftelige batteri holder ca 2 uger eller 8.000 bladringer på en opladning. Hukommelsen udgøres udover af 32 MB RAM af MicroSDkort.

Cybook Opus understøtter følgende filformater:

 ePUB
 PDF
 HTML
 FB2
 TXT
 JPG
 GIF
 PNG

Læseren har en såkaldt "G-sensor" indbygget, der registrerer hvordan læseren vender og viser derefter indholdet på skærmen i enten "portræt" eller "landskab".

Eksterne henvisninger
 http://www.bookeen.com
 Specifikationer på booken.com 
 Cybook Opus på mobilsiden.dk

Kilder

Elektroniske boglæsere

fr:Bookeen#Le Cybook Opus
Steve Bull

Stephen George "Steve" Bull (MBE) (født 28. marts 1965 i Tipton, England) er en tidligere engelsk fodboldspiller, der spillede som angriber. Han var på klubplan i 14 år tilknyttet Wolverhampton Wanderers, hvor han scorede 250 ligamål i næsten 500 kampe, og opnåede status som klublegende. Nogen titler med klubben blev det dog ikke til.

Bull blev desuden noteret for 13 kampe og tre scoringer for Englands landshold. Han repræsenterede sit land ved VM i 1990 i Italien, hvor englænderne nåede semifinalerne.

Eksterne henvisninger 
 

Fodboldtrænere fra England
Fodboldspillere fra England
Fodboldspillere fra Tipton Town F.C.
Fodboldspillere fra West Bromwich Albion F.C.
Fodboldspillere fra Wolverhampton Wanderers F.C.
Fodboldspillere fra Hereford United F.C.
Personer tildelt Member of the Order of the British Empire
Deltagere ved verdensmesterskabet i fodbold 1990
Epiphyllum

Epiphyllum er en slægt med ca. 20 arter, som er udbredt i Mellemamerika, Sydamerika og på de caribiske øer. De fleste er epifytter, men nogle vokser også nede på jorden. Det er buske med en uregelmæssigt forgrenet og opret, klatrende eller hængende vækst, som ofte danner luftrødder. De ældre skud er glatte og runde og oftest helt tornløse, mens unge skud er bladagtigt udfladede med en rand, der har afrundede eller spidse tænder. Her ligeledes oftest uden torne. Blomsterne er flade eller tragtformede og sidder endestillet. Ydersiden af bægeret er beklædt med skæl eller hår og børster. Kronrøret har ligeledes blege skæl på ydersiden. De ydre dækblade er hvidlige, gule eller lyst rosenrøde. Blomsterne åbner sig for det meste om natten, hvad der giver anledning til forvekslinger med arter af slægten Selenicereus. Frugterne er aflange og tornløse med små skæl og vorter og med mange, nyreformede frø.

 Epiphyllum oxypetalum

 Epiphyllum crenatum
 Epiphyllum hookeri
 Epiphyllum phyllanthus

Kaktus-familien
Dave Watson

David "Dave" Watson (født 20. november 1961 i Liverpool, England) er en tidligere engelsk fodboldspiller og træner, der spillede som forsvarsspiller. Han var på klubplan tilknyttet Norwich City og Everton. Længst tid, hele 16 år, tilbragte han hos Everton i sin fødeby, og var blandt andet med til at blive engelsk mester i 1987.

Watson blev desuden noteret for tolv kampe for Englands landshold. Han repræsenterede sit land ved EM i 1988 i Vesttyskland.

Under sin tid i Everton var Watson en kort overgang fungerende manager, efter den tidligere manager Joe Royle pludseligt havde forladt sin stilling midt under sæsonen. Efter sit karrierestop var han i en enkelt sæson manager for en anden Liverpool-klub Tranmere Rovers.

Titler 

First Division
 1987 med Everton F.C.

FA Cup
 1995 med Everton F.C.

Football League Cup
 1985 med Norwich City F.C.

Eksterne henvisninger 
 Footballdatabase.eu spillerinfo 

Fodboldspillere fra England
Fodboldspillere fra Norwich City F.C.
Fodboldspillere fra Everton F.C.
Fodboldtrænere fra England
Deltagere ved det europæiske mesterskab i fodbold 1988
Cyprian Enweani

Cyprian Enweani (født 14. marts 1964 i København, Danmark) er en tidligere canadisk atlet.

Cyprian Enweani deltog ved OL 1988 i Seoul på 200 meter og indgik i det canadiske stafethold på 4 x 100 meter.

Cyprian Enweani boede i midten af 1980'erne i København, hvor han løb for Sparta Atletik. Med 10,52 og 20,98 sekunder fra 1986 havde han tidligere klubrekorden i Sparta på 100 meter og 200 meter.

I 1989 bestod han eksamen som læge og praktiserer nu som familie- og idrætslæge.

Personlige rekorder 
 100 meter: 10,45 (1989)
 200 meter: 20,57 (1988)

Kilder

Eksterne henvisninger 
 Profil på "Saskatoon Sports Hall of Fame"
 Rekordoversigt fra University of Saskatchewan
 Rekordoversigt fra Canada West
 Profil fra International Association of Athletics
 Cyprian Enweanis biografi og olympiske resultater fra "Olympics at Sports-Reference.com" 
 Sparta Atletik – ALLE TIDERS TOP 10 

Sprintere fra Canada
Atleter fra Sparta Atletik
Personer fra København
Læger fra Canada
Algade (Aalborg)

Algade er Aalborgs ældste gade, der før byens opståen forbandt øst- og vestsiden af Østerås brede kær. Gaden kan dateres som byens hovedgade i begyndelsen af 1000-tallet. 

I vest har Algade forbindelse til Vesterbro, mod øst fortsættes Algade af først Bredegade og efterfølgende af Nørregade. Begge gader var en del af den historiske Algade; i dag fungerer de som gågade, ligesom en stor del af Algade. 

Algade vest for Boulevarden og op til Algade Post og Telegraf og det kommende Magasin, forventes lavet til gågade i 2014/2015. En række udvalgsvarebutikker ligger i Algade, og stormagasinet Salling har et indgangsparti fra gaden. Nordjyllands Historiske Museum har til huse i Algade 48, mens Gråbrødrekloster Museet, som er en del af NHM, har indgang fra en elevator på hovedgaden. Her findes udstillinger om og underjordiske ruiner fra det gamle Gråbrødrekloster fra 1250. 

I februar 2019 fandt håndværkere under kloakgravning i Algade et intakt sværd fra 1300-tallet. En såkaldt blodrille i klingen gør det 122 cm lange metalsværd overraskende let.

Referencer 

Gader i Aalborg
Gågader i Aalborg
Viv Anderson

Vivian Alexander "Viv" Anderson (MBE) (født 29. august 1956 i Nottingham, England) er en tidligere engelsk fodboldspiller og træner, der spillede som forsvarsspiller. Han var på klubplan tilknyttet Nottingham Forest, Arsenal, Manchester United, Sheffield Wednesday, Barnsley og Middlesbrough. Længst tid tilbragte han hos Nottingham Forest i sin fødeby, som han blandt andet hjalp frem til et engelsk mesterskab og to Mesterholdenes Europa Cup-titler.

Anderson blev desuden noteret for 30 kampe og to scoringer for Englands landshold. Han repræsenterede sit land ved EM i 1980, VM i 1982, VM i 1986 og EM i 1988. Den 19. november 1978 skrev han historie, da han i en landskamp mod Tjekkoslovaiet blev den første sorte engelske landsholdsspiller nogensinde.

Anderson var under sit ét-årige ophold hos Barnsley spillende manager, det eneste manager-job han har besiddet.

Titler 

First Division
 1978 med Nottingham Forest

Football League Cup
 1978 og 1979 med Nottingham Forest
 1987 med Arsenal F.C.

Mesterholdenes Europa Cup
 1979 og 1980 med Nottingham Forest

UEFA Super Cup
 1980 med Nottingham Forest

Eksterne henvisninger 
 Footballdatabase.eu spillerinfo

Fodboldspillere fra England
Fodboldspillere fra Nottingham Forest F.C.
Fodboldspillere fra Arsenal F.C.
Fodboldspillere fra Manchester United F.C.
Fodboldspillere fra Sheffield Wednesday F.C.
Fodboldspillere fra Barnsley F.C.
Fodboldspillere fra Middlesbrough F.C.
Fodboldtrænere fra England
Personer tildelt Member of the Order of the British Empire
Personer fra Nottingham
Deltagere ved det europæiske mesterskab i fodbold 1980
Deltagere ved verdensmesterskabet i fodbold 1982
Deltagere ved verdensmesterskabet i fodbold 1986
Deltagere ved det europæiske mesterskab i fodbold 1988
Peter Reid

Peter Reid (født 20. juni 1956 i Nottingham, England) er en tidligere engelsk fodboldspiller og nuværende træner, der spillede som midtbanespiller, og som (pr. august 2010) er manager for Plymouth Argyle.

Aktiver karriere

Klubkarriere 
Reid var på klubplan primært tilknyttet Bolton, Everton og Manchester City. Længst tid tilbragte han hos Bolton med ti år, men det var hos Everton at han oplevede størst succes, og blandt andet var med til at vinde to engelske mesterskaber og Pokalvindernes Europa Cup. I 1985 blev han desuden tildelt prisen som PFA Player of the Year.

Reid var udover de ovennævnte klubber desuden i kortere perioder tilknyttet Queens Park Rangers, Southampton, Notts County og Bury.

Landshold 
Reid spillede mellem 1985 og 1988 13 kampe for Englands landshold. Han deltog ved VM i 1986 i Mexico, hvor englænderne nåede kvartfinalerne, samt ved EM i 1988.

Trænerkarriere 
Reid har både under og efter sit karrierestop som aktiv haft stor succes som manager, for forskellige klubber og landshold. Som spillende manager var han i tre år ansvarshavende hos Manchester City. I syv sæsoner stod han efterfølgende i spidsen for Sunderland, som han to gange førte til en førsteplads i den næstbedste række, og dermed til oprykning til Premier League.

Derudover har Reid også stået i spidsen for blandt andet Leeds United, Coventry City og Englands U/21-landshold. Han var senest manager i et år (2010-2011) for Plymouth Argyle.

Titler 

First Division
 1985 og 1987 med Everton F.C.

FA Cup
 1984 med Everton F.C.

Charity Shield
 1984, 1985, 1986 og 1987 med Everton F.C.

Pokalvindernes Europa Cup
 1985 med Everton F.C.

Eksterne henvisninger 

 Footballdatabase.eu spillerinfo

Fodboldspillere fra England
Fodboldspillere fra Bolton Wanderers F.C.
Fodboldspillere fra Everton F.C.
Fodboldspillere fra Queens Park Rangers F.C.
Fodboldspillere fra Manchester City F.C.
Fodboldspillere fra Southampton F.C.
Fodboldspillere fra Notts County F.C.
Fodboldspillere fra Bury F.C.
Fodboldtrænere fra England
Personer fra Nottingham
Fodboldtrænere fra Manchester City F.C.
Deltagere ved verdensmesterskabet i fodbold 1986
Deltagere ved det europæiske mesterskab i fodbold 1988